Vi er tre jenter som droppet trippelrom uten balkong til fordel for en perfekt leilighet med deilig patio i Portixol - vi angret ikke et sekund!

Sanam var veldig servicemindet og positivt innstilt allerede da vi sendte henne en henvendelse og dette vedvarte igjennom hele oppholdet.

Portixol er et veldig hyggelig, ikke for turistifisert område, rett utenfor Palma. Kun 100 meter fra huset ligger det en liten, enkel strand uten solsenger og ikke mye turister. Ca en kilomenter borte finner du Nassau beach, litt mer up market med en bra restaurant og solsenger. Vi brukte taxi inn til Palma, kostet ikke mer enn 6-10 Euro.

Portixol har en rekke restauranter og barer, ta gjerne turen også noen hundre få meter forbi stranden, der var kvaliteten på restaurantene bedre og mer autentiske etter vår erfaring.

Selve huset er en drøm! Svært moderne, coolt og praktisk innredet. Vær oppmerksom på at det er mye åpne løsninger, det er det som gjør huset så stilig, men går selvfølgelig litt utover privatlivets fred. :) For tre jenter på tur var det intet mindre enn perfekt!